**Tájékoztató a települési önkormányzat jegyzőjének hatáskörébe tartozó kutak fennmaradásának engedélyezésére vonatkozóan**

A jegyzők hatáskörébe tartozó kutak fennmaradásának engedélyezésére vonatkozóan az alábbiakról tájékoztatom a tisztelt lakosságot:

A jegyzők hatáskörébe a házi ivóvízigényt vagy a háztartási igényt kielégítő ásott vagy fúrt kutak tartoznak, amelyek a talajvízkészlet vagy a parti szűrésű vízkészlet felhasználásával üzemelnek és megfelelnek az alábbi **együttesen teljesítendő feltételeknek**:

1. Nem érinthet a kút helye vízbázisvédelmi védőterületet.
2. A kút csak talajvizet és/vagy parti szűrésű vízkészletet használhat fel.
3. A kútból maximálisan 500 m3/év mennyiséget lehet kitermelni.
4. A vízilétesítmény csak ott létesíthető, ahol az ingatlanon épület van, vagy az épület létesítésére engedélyt adtak/bejelentés történt a hatóság felé.
5. A kútra magánszemély kér engedélyt.
6. A vízkivétel háztartási igények **és/vagy** házi ivóvízigény kielégítés érdekében történik.
7. A kút nem gazdasági vízkivétel céljából létesül.

A kutak üzemeltetésére/fennmaradásának engedélyezéséhez szükséges **kérelem** **nyomtatványok (dokumentáció tartalma) a honlapon** megtalálhatók. Ásott kutak esetében a fennmaradási engedély kérelem nyomtatvány kitöltése, tulajdonos aláírása, fénykép csatolása szükséges.

Fúrt kutak esetében fentieken túl kútfúró szakember vagy vízépítő mérnöki végzettséggel rendelkező személy aláírása, végzettségének igazolása is csatolandó.

Az engedélyezési eljárás **illetékmentes,** az ügyintézési határidő teljes eljárásban **60 nap**.

**A hatályos jogszabályok értelmében a már meglévő és engedély nélkül létesített fúrt vagy ásott kút fennmaradási/üzemeltetési engedély iránti kérelme benyújtásának határideje: 2023. december 31.**

A határidőn túl benyújtott kérelmek esetén már bírság kiszabása is kötelező.

Azon kutak engedélyezése esetében, amelyek nem felelnek meg a fenti feltételeknek, a kérelmet a Fejér Megyei Katasztrófavédelmi Igazgatósághoz (mint vízügyi hatósághoz) kell benyújtani.

dr. Iván Szilvia

jegyző